Source: https://www.romaniacurata.ro/ccr-nu-considera-ca-nu-exista-conflict-juridic-intre-guvern-si-autoritatea-judecatoreasca-sau-parlament/
Timestamp: 2020-08-09 02:15:01+00:00

Document:
CCR consideră că nu există conflict juridic între Guvern și autoritatea judecătorească sau Parlament | România curată
CCR consideră că nu există conflict juridic între Guvern și autoritatea judecătorească sau Parlament
Preşedintele Curţii Constituţionale, Valer Dorneanu, a anunțat că instituția pe care o conduce a decis că nu există un conflict juridic de natură constituţională în privinţa OUG 13 de modificare a Codurilor penale şi că guvernul Grindeanu a acţionat legal în sfera lui de competenţă. Dorneanu a adăugat că CCR se va propunţa joi şi asupra sesizării Avocatului Poporului în privinţa ordonanţei abrogate.
„În situaţia de fapt noi am constatat că nu există un asemenea conflict nici între autoritatea judecătorească şi Guvern, nici între Parlament şi Guvern”, a declarat Dorneanu, cu privire la sesizarea transmisă CCR de preşedintele României şi CSM ca existând între puterea legislativă şi Guvern pe de-o parte, între CSM şi Guvern. El consideră că nu orice conflict dintre autorităţi îndeplineşte condiţia unui conflict juridic de natură constituţională.
„Doar acel conflict întruneşte întruneşte elementele conflictului de competenţă în care o parte sau părţile îşi arogă puteri, atribuţii, competenţe, din sfera de activitate a celorlalte autorităţi sau când o autoritate îşi declină competenţa, nu îşi exercită rolul pe care îl are potrivit obligaţiilor sale sau refuză să îndeplinească un asemenea lucru”, a subliniat acesta.
„În privinţa naturii conflictului dintre Parlament şi Guvern, s-a spus că în acest caz Guvernul şi-a arogat o putere de legiferare care nu este atribuită prin Constituţie şi că a exagerat prin utilizarea OUG. Este adevărat că potrivit principiului separaţiei puterilor, Parlamentul este cel care are suverantitatea legislativă şi competenţa de a da legi organice primare. Guvernul de regula nu are o asemenea competenţă. În mod excepţional, chiar însă chiar prin Constituţie Guvernul poate fi delegat de puterea legislativă să emită ordonanţe fie simple, fie de urgenţă”, a mai spus Dorneanu, citat de Mediafax.
„Guvernul este împiedicat să dea asemenea ordonanţe doar în patru situaţii, unele din ele ar privi afectarea drepturilor fundamentale ale cetăţenilor. În această privinţa nu există un conflict pentru că Guvernul a acţionat legal în sfera lui de competenţă de a emite ordonanţe. Renunţarea sau abrogarea unui act normativ nu poate opri din mersul procesual constituţional al acesteia. Ca atare, nu are relevanţă abrogarea OUG nr. 13. Această OUG poate avea consecinţe mâine (joi-n.r.) când o să judecăm constituţionalitatea ordonanţa. Urgenţa şi oportunitatea OUG nu este de competenţa CCR să o verifice în această sesizare. Noi nu analizăm aici actul normativ care a declanşat-o, ci acţiuni care încalcă atribuţiile şi prerogativele celeilalte puteri”, a precizat preşedintele CCR.
CCR se va pronunţa joi mâine ne vom pronunţa cu privire la sesizarea Avocatului Poporului, iar în acea şedinţa va putea discuta aspectele invocate în sesizare, a spus Dorneanu. „Este dreptul Guvernului să aprecieze şi urgenţa şi conţinutul ordonaţei, iar aceste lucruri pot fi verificate pe cale unui alt control constituţional (…)”, a spus preşedintele CCR.
CCR a considerat că „CSM apreciază excesiv că textul din lege care se referă la avizarea acelor aspecte care privesc autoritatea judecătorească ar fi îndreptăţit CSM să dea aviz în orice problemă care priveşte activitatea instanţelor judecătoreşti”.

References: CCR 
 CCR 
 CCR 
 CSM 
 CSM 
 CCR 

CCR 

CCR 
 CSM